PÁLYÁZATI FELHÍVÁS

Fót Város Önkormányzat (2151 Fót, Vörösmarty tér 1.) egyfordulós, nyílt pályázati felhívása az önkormányzat tulajdonában lévő, Fót, 5566/3, 5566/4, 5566/5, 5566/6, valamint a Fót 5566/7 hrsz-ú belterületi ingatlanok értékesítésére.

Fót Város Önkormányzata (2151 Fót, Vörösmarty tér 1.), mint kiíró (továbbiakban: Kiíró) pályázatot hirdet Fót Város Önkormányzatának 1/1 tulajdoni hányadában lévő, Fót, 5566/3, 5566/4, 5566/5, 5566/6, valamint a Fót 5566/7 hrsz-ú, kivett beépítetlen terület megnevezésű, Gksz-4 építési övezetbe tartozó, per- és tehermentes földrészletekpályázat útján történő értékesítésére.

Fót Város Önkormányzata a pályázatot egyfordulós, nyílt eljárásban folytatja le. A pályázatokat teljes bizonyító erejű magánokirat formájában (magánszemély esetén két tanú aláírásával, gazdasági társaság esetén cégszerű aláírással) lehet benyújtani.

**A pályázat benyújtása**

**Fót Város önkormányzata az ingatlanokat egyben kívánja értékesíteni, a külön-külön helyrajzi számokra benyújtott ajánlatok érvénytelenek.**

* **Az irányadó eladási ár összege: irányadó eladási árat a kiíró nem állapít meg**
* A pályázaton részt vehet bármely személy, aki betartja a pályázat feltételeit és nem esik tulajdonszerzési korlátozás alá.
* A pályázat nyertese az összességében legelőnyösebb ajánlatot adó érvényes pályázatot benyújtó ajánlat.
* A pályázatokat írásban, zárt borítékban, öt példányban kell benyújtani, megjelölve az eredeti példányt. **A zárt borítékon kérjük feltüntetni: „Pályázat a Fót 5566/3, 5566/4, 5566/5, 5566/6, valamint a Fót 5566/7 hrsz-ú ingatlanok megvásárlására.”**
* A pályázatokat személyesen vagy postai úton, a pályázó cégszerű aláírásával, illetve magánszemély esetén két tanú aláírásával, magyar nyelven kell **eljuttatni, oly módon, hogy azoknak 2021. január 4. 10.00 óráig kell beérkezniük a Fóti Közös Önkormányzati Hivatalhoz (2151 Fót, Vörösmarty tér 1.)(Iktató iroda)**

**A pályázó ajánlati kötöttsége akkor kezdődik, amikor az ajánlatok benyújtásáranyitva álló határidő lejárt és a vagyontárgyra vonatkozó szerződés megkötéséig fennáll.**

* A pályázatok elbírálását követően az adásvételi szerződést a vevő a pályázat kötöttségének lejárta előtt köteles megkötni. Amennyiben e kötelezettségének nem tesz eleget, a szerződéskötés jogát elveszíti és arra Fót Város Önkormányzata jogosult ismételten pályázati felhívást közzétenni és annak eredményétől függően adásvételi szerződést kötni.
* A vételár megfizetése egy összegben, az adásvételi szerződés aláírásától számított 30 napon belül, Fót Város Önkormányzata számlájára, átutalással történik. A teljesítés, az összegnek a számlán való megjelenésének időpontja. Amennyiben a vételár vagy annakegy része fenti határidőn belül nem kerül kiegyenlítésre, úgy a Kiíró jogosult a szerződéstől elállni, a kifizetett vételár a pályázati biztosíték kivételével visszajár.
* A nyertes pályázót terhelik az ingatlan átírásának teendői és költségeit is viselni köteles. A földhivatali nyilvántartáson való átvezetést a vételár teljes kiegyenlítése után lehet kezdeményezni.
* A kiíró pályázati biztosítékként **30 millió** forint pályázati biztosíték megfizetését köti ki. A pályázati biztosítékot a pályázat felbontásáigkell a Fót Város Önkormányzata OTP Bank Nyrt-nél vezetett 11784009-15731096 számú számlájára átutalással teljesíteni. Amennyiben a pályázati biztosíték fenti határidőig nem kerül kiegyenlítésre, úgy a pályázat érvénytelen. A pályázati biztosíték a nyertes pályázó esetén a vételár részét képezi és foglalóként funkcionál a szerződés megkötésétől kezdődően. A nem nyertes pályázók részére a pályázati biztosíték visszautalásra kerül adöntést követő nyolc munkanapon belül a pályázatban megadott számlaszámra. Elveszti a pályázó a pályázati biztosítékot, ha azértékelés előtt pályázatát visszavonja, illetve nyertessége esetén a döntésben meghatározott határidő alatt a szerződést nem köti meg. A pályázati biztosítékok után a Kiíró kamatot nem fizet.
* A pályázó a szerződéskötésig köteles titokban tartani a pályázaton való részvételét, az általa beadott pályázatnak az adatait, vagy ajánlata visszavonásának tényét, illetve ajánlata tartalmát.
* **Az ingatlanokra külön-külön nem nyújtható be ajánlat, az ilyen pályázat érvénytelen.**
* Kiíró fenntartja jogát, hogy érvényes ajánlatok esetén is a pályázatokat eredménytelennek minősítse, és egyik pályázóval se kössön szerződést.

A pályázaton értékesítendő ingatlanok per- és tehermentesek. A földrészletekre a Magyar Államot minden más jogosultat megelőző elővásárlási jog illeti meg.

Amennyiben a felolvasólapon szereplő pályázati kötelezettségvállalások 5 év átlagában nem teljesülnek, úgy a Kiíró a nettó vételi ár 30 %-ának megfelelő kötbért számol fel. A pályázó által vállalt kötelezettségek biztosítására a Kiíró a tulajdonjog bejegyzésétől számított 5 év időtartamra elővásárlási- és visszavásárlási jogot jegyeztet be az ingatlan-nyilvántartásba. A pályázat nyertese köteles évenként beszámolni Kiíró részére a pályázati feltételek megvalósulásáról.

A pályázati ajánlatnak tartalmaznia kell a pályázó részletes és jogilag kötelező erejű nyilatkozatát, különösen:

1. magánszemély esetén: név, születési év, anyja neve, születési helye és ideje, lakcíme, személyi igazolvány száma, személyi száma, adóazonosító jele
2. gazdasági szereplő esetén: cég neve, székhelye, képviselő neve, cégjegyzék/nyilvántartási száma, statisztikai számjele, adószáma, pénzforgalmi számláját vezető pénzintézet neve és számlaszáma
3. felolvasólap (1. számú melléklet)
4. nyilatkozatot a pályázati feltételek elfogadásáról
5. nyilatkozatot az ajánlati kötöttségről
6. nyilatkozat arról, hogy pályázó minden külön engedély nélkül jogosult Magyarországon ingatlant szerezni és, hogy a pályázó ingatlanszerzési képessége korlátozva nincs.
7. nyilatkozatot annak tudomásul vételéről, hogy az ellenszolgáltatás összegének nyilvánosságra hozatalát nem tilthatja meg
8. nyilatkozatot a vagyonrendelet ismeretéről
9. nyilatkozatot a titoktartásról
10. szervezet pályázata esetén a pályázatnak tartalmaznia kell az aláírási címpéldányt és arról való nyilatkozatot, hogy a szervezet átlátható szervezet
11. nyilatkozatot arról, hogy tudomásul veszi, hogy a Magyar Államnak elővásárlási joga van
12. a pályázati biztosíték megfizetéséről szóló igazolást

A pályázatok felbontásának helye és ideje:

Fóti Közös Önkormányzati Hivatal, Városfejlesztési és –üzemeltetésiOsztály 51. számú iroda (2151 Fót, Vörösmarty tér 1.)

2021. január 4. 10.30 óra

A pályázatok elbírálásának szempontja:

|  |  |  |
| --- | --- | --- |
| **Részszempont** | | **Súlyszám** |
| 1. | Vételár (bruttó Ft) | 70 |
| 2. | 5 évre tervezett helyi adó fizetési kötelezettség (Ft) | 15 |
| 3. | Tervezett beruházás megvalósulása (működési engedély várható megszerzése hónapban) | 7 |
| 4. | Munkahelyteremtés (fő) | 5 |
| 5. | Termelő tevékenység (igen/nem) | 3 |

A pályázatok elbírálásának időpontja:

A pályázat lezárultát követő 30 munkanapon belül.

* A pályázatokat bizalmasan kezeljük!

A pályázókat 2021. január 15.napjáig írásban értesítjük a pályázat eredményéről.

Az ingatlannal kapcsolatos információkért felelős személyek:

Kiszely Zoltán vagyongazdálkodási szakreferens, Fóti Közös Önkormányzati Hivatal (2151 Fót, Vörösmarty tér 1.) Tel: 06-535-365/9121

Az ingatlan megtekintésének időpontjai:

Az ingatlan belterületi telek, korlátozás nélkül megtekinthető.

Az ingatlan átadása:

A pályázatok elbírálását követően, az adás-vételi szerződés megkötésének időpontjában történik.

Dr. Vass György

polgármester

Pályázati felhívás 1. számú melléklete

Fót Város Önkormányzat (2151 Fót, Vörösmarty tér 1.) egyfordulós, nyílt pályázati felhívása az önkormányzat tulajdonában lévő, Fót, 5566/3, 5566/4, 5566/5, 5566/6, valamint a Fót 5566/7 hrsz-ú belterületi ingatlanok értékesítésére.

|  |  |  |
| --- | --- | --- |
| **Részszempont** | | **Súlyszám** |
| 1. | Vételár (bruttó Ft) | 70 |
| 2. | 5 évre tervezett helyi adó fizetési kötelezettség (Ft) | 15 |
| 3. | Tervezett beruházás megvalósulása (működési engedély várható megszerzése hónapban) | 7 |
| 4. | Munkahelyteremtés (fő) | 5 |
| 5. | Termelő tevékenység (igen/nem) | 3 |

Dátum:

………………………….

aláírás